ધંધો-વ્યવસાય ન કરતા હોય તેવા કરદાતાઓ પણ આવા હેતુસર દાનની રકમો આપવા માટે પ્રેરાય તે દૃષ્ટિથી દાખલ કરાયેલી કલમ ૮૦જીજીએ હેઠળ એવી જોગવાઈ કરવામાં આવી છે કે પાછલા વર્ષ દરમિયાન કરદાતા દ્વારા કલમ ૩૫ હેઠળ માન્ય એવા મંડળ, યુનિવર્સિટી, કોલેજ અથવા સંસ્થાને, સમાજવિદ્યા અથવા આંકડાશાસ્ત્રને લગતા વૈજ્ઞાનિક સંશોધનના હેતુસર અથવા કલમ ૩૫સીસીએ હેઠળ માન્ય એવા સંસ્થા કે મંડળને ગ્રામ વિકાસના કાર્યક્રમો હાથ ધરવાના હેતુસર અથવા કલમ ૩૫સીસીબી હેઠળ માન્ય એવા સંસ્થા કે મંડળને નૈસર્ગિક સંપત્તિના સંરક્ષણ તેમજ વનીકરણના કાર્યક્રમો હાથ ધરવાના હેતુસર અથવા કલમ ૩૫એસી હેઠળ માન્ય સંસ્થા દ્વારા હાથ ધરાયેલા પ્રોજેક્ટ કે સ્કીમના અમલ માટે, જે કાંઈ રકમ દાન સ્વરૂપે આપવામાં આવી હોય, તે રકમ કરદાતાને પોતાની કુલ ગ્રોસ આવકમાંથી ૧૦૦% કપાત તરીકે બાદ મળી શકશે.